CELEX: 62018CA0407
Language: el
Date: 2019-06-26 00:00:00
Title: Υπόθεση C-407/18: Απόφαση του Δικαστηρίου (όγδοο τμήμα) της 26ης Ιουνίου 2019 [αίτηση του Višje sodišče v Mariboru (Σλοβενία) για την έκδοση προδικαστικής αποφάσεως] — Aleš Kuhar, Jožef Kuhar κατά Addiko Bank d.d. (Προδικαστική παραπομπή — Καταχρηστικές ρήτρες των συμβάσεων που συνάπτονται με καταναλωτές — Οδηγία 93/13/ΕΟΚ — Διαδικασία αναγκαστικής εκτέλεσης ενυπόθηκης απαίτησης — Άμεσα εκτελεστή συμβολαιογραφική πράξη — Δικαστικός έλεγχος των καταχρηστικών ρητρών — Αναστολή της αναγκαστικής εκτέλεσης — Αναρμοδιότητα του δικαστηρίου το οποίο έχει επιληφθεί αίτησης για την επίσπευση της αναγκαστικής εκτέλεσης — Προστασία του καταναλωτή — Αρχή της αποτελεσματικότητας — Ερμηνεία σύμφωνη προς το δίκαιο της Ένωσης)

19.8.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 280/8
            
         
      Απόφαση του Δικαστηρίου (όγδοο τμήμα) της 26ης Ιουνίου 2019 [αίτηση του Višje sodišče v Mariboru (Σλοβενία) για την έκδοση προδικαστικής αποφάσεως] — Aleš Kuhar, Jožef Kuhar κατά Addiko Bank d.d.
      (Υπόθεση C-407/18) (1)
      
      (Προδικαστική παραπομπή - Καταχρηστικές ρήτρες των συμβάσεων που συνάπτονται με καταναλωτές - Οδηγία 93/13/ΕΟΚ - Διαδικασία αναγκαστικής εκτέλεσης ενυπόθηκης απαίτησης - Άμεσα εκτελεστή συμβολαιογραφική πράξη - Δικαστικός έλεγχος των καταχρηστικών ρητρών - Αναστολή της αναγκαστικής εκτέλεσης - Αναρμοδιότητα του δικαστηρίου το οποίο έχει επιληφθεί αίτησης για την επίσπευση της αναγκαστικής εκτέλεσης - Προστασία του καταναλωτή - Αρχή της αποτελεσματικότητας - Ερμηνεία σύμφωνη προς το δίκαιο της Ένωσης)
      (2019/C 280/09)
      Γλώσσα διαδικασίας: η σλοβενική
      
         Αιτούν δικαστήριο
      
      Višje sodišče v Mariboru
      
         Διάδικοι στην υπόθεση της κύριας δίκης
      
      Aleš Kuhar, Jožef Kuhar
      κατά
      Addiko Bank d.d.
      
         Διατακτικό
      
      Η οδηγία 93/13/ΕΟΚ του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές, έχει, υπό το πρίσμα της αρχής της αποτελεσματικότητας, την έννοια ότι αντιτίθεται σε εθνική νομοθεσία όπως η επίμαχη στην υπόθεση της κύριας δίκης, βάσει της οποίας το εθνικό δικαστήριο το οποίο επιλαμβάνεται αίτησης για την επίσπευση αναγκαστικής εκτέλεσης σύμβασης ενυπόθηκης πίστωσης συναφθείσας μεταξύ επαγγελματία και καταναλωτή υπό τον τύπο άμεσα εκτελεστού συμβολαιογραφικού εγγράφου, δεν έχει τη δυνατότητα, είτε αιτήσει του καταναλωτή είτε αυτεπαγγέλτως, να ελέγξει αν οι περιλαμβανόμενες στην πράξη αυτή ρήτρες έχουν καταχρηστικό χαρακτήρα, κατά την έννοια της οδηγίας αυτής, και, επί τη βάσει αυτή, να αναστείλει τη ζητηθείσα αναγκαστική εκτέλεση.
      
         (1)  ΕΕ C 294 της 20.8.2018.